Diari Oficial de la Generalitat Valenciana


Sumari del DOGV 8585, del 05-07-2019 (2019/6390)

Resolució de 18 de juny de 2019, de la Conselleria de Política Territorial, Obres Públiques i Mobilitat, per la qual s'ordena la publicació de la decisió de la Sentència 139/19, de 4 de juny, dictada per la secció quarta de la Sala Contenciosa del Tribunal Superior de Justícia de la Comunitat Valenciana, en relació amb la resolució per la qual es denega la sol·licitud del municipi de l'Alfàs del Pi de la seua eixida de l'àrea de prestació conjunta del taxi de la Marina Baixa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8585

Data del DOGV
:   05-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6390


Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Resolució de 18 de juny de 2019, de la Conselleria de Política Territorial, Obres Públiques i Mobilitat, per la qual s'ordena la publicació de la decisió de la Sentència 139/19, de 4 de juny, dictada per la secció quarta de la Sala Contenciosa del Tribunal Superior de Justícia de la Comunitat Valenciana, en relació amb la resolució per la qual es denega la sol·licitud del municipi de l'Alfàs del Pi de la seua eixida de l'àrea de prestació conjunta del taxi de la Marina Baixa. [2019/6390]  
  
Vista la Sentencia número 139/19, de 4 de juny, dictada per la secció quarta de la Sala Contenciosa Administrativa del Tribunal Superior de Justícia de la Comunitat Valenciana, la decisió de la qual estima el recurs contenciós interposat per l'Ajuntament de l'Alfàs del Pi plantejat contra la Resolució de 26 de juny de 2017, de la cap del Servei de Gestió i Ordenació del Transport de la Conselleria d'Habitatge, Obres Públiques i Vertebració del Territori, per la qual es desestima la sol·licitud d'eixida de l'àrea de prestació conjunta de la Marina Baixa del municipi de l'Alfàs del Pi.  
Vist l'ofici del lletrat de la secció quarta de la Sala Contenciosa Administrativa del Tribunal Superior de Justícia de la Comunitat Valenciana, en el qual s'indica, en relació amb la sentència esmentada, que «es porte a pur i degut efecte el que s'ha acordat».  
D'acord amb els articles 17.2 de la Llei orgànica 6/1985, d'1 de juliol, del poder judicial i 103 I 104 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat del compliment de les sentències i altres resolucions fermes dictades pels tribunals de justícia.  
D'acord amb el que es disposa en la Llei 5/1983, de 30 de desembre, del Consell, i en el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Únic  
Ordenar la publicació en el Diari Oficial de la Generalitat Valenciana de la decisió de la Sentència 139/19, de 4 de gener, dictada per la secció quarta de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs número 334/2017, que és ferma i literalment diu:  
«Hem d'estimar i estimem el recurs contenciós interposat per l'Ajuntament de l'Alfàs del Pi, contra la Resolució de 26 de juny de 2017 de la cap del Servei de Gestió i Ordenació del Transport de la Conselleria d'Habitatge, Obres Públiques i Vertebració del Territori de la Generalitat Valenciana desestimatòria de la sol·licitud d'exclusió del municipi de l'Alfàs del Pi de l'àrea de prestació conjunta del taxi de la Marina Baixa, que s'anul·la i deixa sense efecte, i s'acordà l'exclusió amb els efectes jurídics corresponents i tot això condemnant la demanda al pagament de costes, que es limiten a 2.000 - per tots els conceptes.»  
  
  
València, 18 de juny de 2019.- El sotssecretari de la Conselleria de Política Territorial, Obres Públiques i Mobilitat (p. d. d'atribucions conforme al Decret 4/2019, de 16 de maig; DOGV 16.05.2019, annex, segon, 8é.): Francesc Signes Núñez.